Odense Adresse-Contoirs Efterretninger, 1846-04-02
Med Overskrift: "Hungersnøden i Sverrig, læses i Aarh. A.: "Saavel af de offentlige Tidender som af Privatbreve er det bekjendt, at der paa Grund af vidt udbredt Misvæxt hersker en overordentlig Nød i de tre frugtbareste Provindser af det egentlige Sverrig; Upland, Vestmanland og Sødermanland. De fattige Landmænd flygte i hobeviis til Stokholm, hvor de haabe ved det Offentliges Omsorg at kunne friste Livet. Fodertrangen er saa stor, at Man har maattet tage sin Tilflugt til de usleste Surrogater for Næring. - Regjeringen har naturligviis følt sig opfordret til at tage Forholdsregler med Hensyn til den almindelige Nød og Kong Oscar har bevilget et Laan af de offentlige Midler for at komme de nødlidende Egne til Hjelp. - Den private Velgjørenhed har allerede for længe siden sat sig i Bevægelse, og i Stokholm er en Committee, under Forsæde af Grev Posse, sammentraadt for at indsamle og uddele Bidrag. - Hvor truende og omfattende denne Committee, som har bedst Anledning til at kjende alle didhørende Forhold, anseer Nøden for at være, kan sees deraf, at ovennævnte Grev Posse i Slutningen af forrige Aar har henvendt sig til en af Formændene for det skandinaviske Selskab i Kjøbenhavn med Bøn om, at Selskabet ved denne Leilighed vilde lægge sin Deeltagelse for Broderfolket for Dagen. Jfølge denne Opfordring tegnedes i kort Tid iblandt Selskabets Medlemmer Bidrag til Beløb 1000 Rbd. Fra Hamborg er sendt 45000 Mk. til de Nødlidende. Ogsaa det skandinaviske Selskab i Paris har gjort Sammenskud. - Endnu længe og sandsynligviis til Høstens Ende vil denne Nød vedvare. Utvivlsomt findes ogsaa Jylland Mænd, der kunne føle Drift til at anvende en Skjærv til Lindring af vore trængende svenske Brødres Nød, og til derved i Gjerningen at lægge for Dagen, at de betragte de skandinaviske Folk som inderligt knyttede til hverandre ikke blot ved Blodets, men og ved Sprogets Baand. - J Oldtiden var et vedvarende Had og Fjendskab mellem de to mægtige græske Stater: Sparta og Messenien; men da en Hungersnød hjemsøgte Messenien paa samme Tid, der i Sparta var Overflødighed, bleve de trængende Messeniere rigeligt hjulpne af Sparta. - Skulle vi da være mere haardhjertede imod det Folk, vi betragte som vore Venner, end Spartanerne vare imod deres Fjender, Udnævnelser og Entledigelser. Under 23 Marts er Pastor F. Thamsen i Brunsbuttel i Provstiet Sønder-Ditmarsken, fra Paaske d. A. af at regne, beskikket til Præst i Trittaui Stormarns Provstii, og Diaconus D. C. J. Schumacher i Petersdorf i Fehmerns Provsti til Præst i det østlige Distrikt af Kaltenkirchen Menighed i Segeberg Provsti, den 27de, Gartner M. F. C. Jess i Preetz til Gartner og Fontaineinspecteur ved Neumerk paa Gottorff, den 26de, Auditeur og Regnskabsfører ved 5te Jægercorps, P. J. J. Lunn, udnævnt til Auditeur ved 4de Jnfanteri Brigade samt ved Rendsborgs Borgervæbning, og derhos befalet at udføre Garnisons=Forretningerne i Rendsborg Fæstning; den 19de, Districtslæge i Jslands Vesteramts nordre Fogeddistrict, A. P. Jensen, efter Ansøgning, i Naade og med Vartpenge entlediget fra sit Embede; den 25de, Cand. theol. B. L. C. Haase, L. A. Mossin og C. J. C. Jørgensen beskikkede til Missionairer i Grønland, de tvende førstnævnte resp. for Colonien Omenak med tilhørende District og for Colonien Upernavik med tilhørende District, eller for de Missionariater, som Missionscollegiet maatte bestemme for dem, og den Sidstnævnte for det Missionariat, som Missionscollegiet maatte bestemme, dog saaledes, at han indtil videre fungerer som Seminarielærer ved Catechetseminariet ved Godthaab; den 20de, Etatsraad og forhenv. Borgermester i Flensborg, H. R. Feddersen, entlediget fra sin Function som Valgdirecteur i det 1ste Kjøbstad. District i Hertugdømmet Slesvig, og derimod Justitsraad og Borgermester i Flensborg, C. F. Callisen, udnævnt til Valgdirecteur i bemeldte District; Landfoged F. A. Adler i Husum ligeledes, efter Ansøgning, entlediget fra sin Function som Valgdirecteuri det 10de Valgdistrict for de mindre Landeiendomsbesiddere i Hertugdømmet Slesvig, og derimod Landfoged J. Carstens i Bredstedt udnævnt til Valgdirecteur i bemeldte District; den 19de, Bogbinderm. A. C. Falck i Kbhavn forundt Prædicat af Hof=Bogbinder; Provst Petersen, Sognepræst for Leirsskov og Jorderup Menigheder i Ribe Amt, tilladt at udtræde af Tiendecommissionen for Nørre, Bølling, Hammerum, Ulfborg, og Hind Herreder i Ringkjøbing Amt, og derhos beskikket Sognepræst for Hee Sogn, Provst J. T. Gad, til Medlem og Formand for bemeldte Tiendecommission; den 27de, Cand. theol. C. C. A. Christiani beskikket til Sognepræst for Bjerregrav, Aalum og Tanum Menigheder i Viborg Stift. (Besidderen af Stamhuset Fusingø udøver jus proponendi til dette Kald.)